చే గువేరా
ఏర్నెస్టో గువేరా, సెలియా డి ల సేర్న వై ల్లోసా మరియు ఏర్నెస్టో గువేరా లించ్ లకు జూన్ 14, 1928 న అర్జెంటీనాలోని రోసారియోలో, ఐదుగురు సంతానంలో పెద్దవాడుగా బాస్క్ మరియు ఐరిష్ మూలాలుగల స్పానిష్ కుటుంబంలో జన్మించారు. అతని తల్లితండ్రుల ఇంటిపేరు వలన, అతని చట్టనామం (ఏర్నెస్టో గువేరా) కొన్నిసార్లు డి ల సేర్న, లేదా లించ్ తో పాటుగా వస్తుంది. "విరామం లేని" చే యొక్క స్వభావానికి సూచనగా, ఆయన తండ్రి "గమనించదగ్గ మొదటి విషయం నా కొడుకు యొక్క నరాలలో ప్రవహించే రక్తం ఐరిష్ తిరుగుబాటు దారులకు చెందినది" అని ప్రకటించారు. చాలా చిన్నవయసులోనే ఏర్నెస్టిటో (అప్పట్లో అలా పిలువబడేవారు) "పేదలతో సంబంధం" ఏర్పరచుకున్నారు. వామపక్షాల పట్ల మొగ్గిన కుటుంబంలో పెరగడం వలన, గువేరా బాలుడిగా ఉన్నప్పుడే విస్తారమైన రాజకీయ సంఘటనలతో పరిచయం పొందారు. ఆయన తండ్రి, స్పానిష్ పౌర యుద్ధంలో రిపబ్లికన్స్ కు బలమైన మద్దతుదారు, పోరాటంలోని అనేకమంది అనుభవజ్ఞులకు తరచుగా గువేరా గృహంలో ఆతిధ్యం ఇస్తూ ఉండేవారు.
చే గువేరా
గ్వాటెమాలా నగరంలో గువేరా హిల్డా గడియా అకోస్టా, అనే [[పెరు]]దేశపు ఆర్థికవేత్తను కలిసారు ఆమె వామపక్షాల వైపు మొగ్గుచూపే అలయన్జా పాపులర్ రివల్యూషనరియ అమెరికానా (APRA, అమెరికన్ పాపులర్ రివల్యూషనరీ అలయన్స్) సభ్యురాలిగా రాజకీయాలతో మంచి-సంబంధాలు కలిగిఉన్నారు. ఆమె గువేరాకు అర్బెంజ్ ప్రభుత్వం లోని అనేకమంది ఉన్నత-స్థాయి అధికారులను పరిచయం చేసారు. గువేరా అప్పుడు శాంటియాగో డి క్యూబాలోని మొన్కాడ బారక్స్ పై జూలై 26, 1953 నాటి దాడి ద్వారా [[ఫైడెల్ కాస్ట్రో]]తో జతకలిసిన క్యూబా దేశబహిష్క్రుతులతో సంబంధం ఏర్పరచుకున్నారు. సాధారణంగా మాటల నడుమఖాళీని పూరించడానికి వాడే "ఏ" లేదా "పాల్"తో సమానార్ధం కల అర్జంటినా కురచ ఆశ్చర్యార్ధకం "చే" ని తరచుగా ఉపయోగించడం వలన ఆయన ఈకాలంలో ఆయన ప్రసిద్ధమారుపేరు చే ని పొందారు.